член 95 са мерките, които са предприети в съответствие с международното право. Когато дадена страна предприема мерки в случай на неотложна спешност, в съответствие с член 95, другата страна може да се възползва от процедурата за разрешаване на спорове.
 РАЗМЯНА НА ПИСМА
 между Общността и Република Узбекистан във връзка със създаването на търговски дружества
 Уважаеми господине,
 Позовавам се на Споразумението за партньорство и сътрудничество, подписано на 29 април 1996 г.
 Както подчертах по време на преговорите, Република Узбекистан предоставя на установяващите се и действащите на територията на Република Узбекистан дружества от Общността привилегировано третиране в някои отношения. Аз обясних, че това отразява узбекската политика, насочена към подкрепянето с всички средства на установяване на дружества от Общността в Република Узбекистан.
 Предвид горното, потвърждавам, че през периода между датата на подписване на настоящото споразумение и влизането в сила на съответните му разпоредби относно установяване на дружества, Република Узбекистан няма да приема мерки или нормативни актове, с които би се въвела или влошила дискриминацията по отношение на дружества от Общността в сравнение с узбекски дружества или дружества от всяка трета държава, в сравнение със ситуацията, съществуваща към датата на подписване на настоящото споразумение.
 Ще ви бъда задължен, ако бъдете така любезен да потвърдите получаването на настоящото писмо.
 Моля да приемете, уважаеми господине, моите най-високи почитания.
 За правителството на Република Узбекистан
 Уважаеми господине,
 Благодаря Ви за писмото Ви с днешна дата, текстът на който е, както следва:
 „Позовавам се на Споразумението за партньорство и сътрудничество, подписано на 29 април 1996 г.
 Както подчертах по време на преговорите, Република Узбекистан предоставя на установяващите се и действащите на територията на Република Узбекистан дружества от Общността привилегировано третиране в някои отношения. Аз обясних, че това отразява узбекската политика, насочена към подкрепянето с всички средства на установяване на дружества от Общността в Република Узбекистан.
 Предвид горното, потвърждавам, че през периода между датата на подписване на настоящото споразумение и влизането в сила на съответните му разпоредби относно установяване на дружества, Република Узбекистан няма да приема мерки или нормативни актове, с които би се въвела или влошила дискриминацията по отношение на дружества от Общността в сравнение с узбекски дружества или дружества от всяка трета държава, в сравнение със ситуацията, съществуваща към датата на подписване на настоящото споразумение.
 Ще ви бъда задължен, ако бъдете така любезен да потвърдите получаването на настоящото писмо.“
 Потвърждавам получаването на Вашето писмо.
 Моля, приемете, уважаеми господине, моите най-високи почитания.
 От името на Европейската общност
 Декларация на френското правителство
 Френската република отбелязва, че споразумението за партньорство и сътрудничество с Република Узбекистан не се прилага към отвъдморските страни и територии, асоциирани към Европейската общност съгласно Договора за създаването на Европейската общност.
 